**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

11. decembra 2015

**Návrh**

**Informácia**

**o postupe realizácie vytvorenia funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja**

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Návrh Informácie o postupe...

4. Prílohy č.1 a č. 2

5. Stanoviská komisií

Zodpovedný:

Ing. Roman Csabay,

riaditeľ Odboru školstva, mládeže a športu

Úradu Bratislavského samosprávneho kraja

Spracovatelia:

Mgr. Anna Poliačiková, oddelenie školstva

Mgr. Jana Zápalová, vedúca oddelenia školstva

Úradu Bratislavského samosprávneho kraja

Bratislava

december 2015

N á v r h u z n e s e n i a

**UZNESENIE č. ......... / 2015**

zo dňa 11. 12. 2015

Zastupiteľstvo Bratislavského samosprávneho kraja po prerokovaní materiálu

**b e r i e n a  v e d o m i e**

Informáciu o postupe realizácie vytvorenia funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja

**D ô v o d o v á s p r á v a**

**k Informácii o postupe realizácie vytvorenia funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja.**

Zastupiteľstvo Bratislavského samosprávneho kraja schválilo dňa 24. 04. 2015 uznesením č. 26/2015 Zámer na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja.

Cieľom materiálu je stabilizácia finančných prostriedkov v oblasti výchovy a vzdelávania a vytvorenie predpokladov na efektívne a hospodárne financovanie činnosti škôl a školských zariadení.

V zmysle predmetného uznesenia bola 18. 5. 2015 riaditeľom Úradu Bratislavského samosprávneho kraja vytvorená pracovná skupina zložená z poslancov a zamestnancov Úradu Bratislavského samosprávneho kraja, ktorá má za úlohu pripraviť návrh postupu vytvorenia funkčnej efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja.

V mesiacoch jún až november 2015 sa uskutočnilo 5 rokovaní pracovnej skupiny. Na základe záverov z rokovaní pracovnej skupiny bola jednotlivými odbornými útvarmi Úradu Bratislavského samosprávneho kraja vypracovaná analýza všetkých škôl a školských zariadení v zriaďovateľskej pôsobnosti Bratislavského samosprávneho kraja (hospodárenie s finančnými prostriedkami, vývoj počtu žiakov, kapacita a naplnenosť, majetok). Na základe tejto analýzy bolo vytvorené hodnotenie škôl v členení na jednotlivé skupiny odborov tak, ako boli spracované v materiáli Zámer na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja. Po zohľadnení všetkých relevantných aspektov členovia pracovnej skupiny určili v jednotlivých skupinách odborov tzv. „líderské školy“, centrá odborného vzdelávania a prípravy (potenciálne centrá odborného vzdelávania a prípravy), ako aj školy, ktoré majú osobitný význam kvôli špecifickým odborom alebo na základe regionálneho hľadiska. Súčasne boli vytipované školy, pri ktorých je nevyhnutné realizovať kroky na zefektívnenie činnosti.

Pracovná skupina na základe spracovanej analýzy a hodnotenia  škôl a v súlade s dlhodobou stratégiou Bratislavského samosprávneho kraja na najbližších zasadnutiach navrhne opatrenia s cieľom zvýšenia kvality a konkurencieschopnosti škôl, u ktorých je nevyhnutné zefektívnenie činnosti, v prípade potreby navrhne nevyhnutné zmeny v sieti škôl a školských zariadení v zriaďovateľskej pôsobnosti Bratislavského samosprávneho kraja.

**Informácia**

**o postupe realizácie vytvorenia funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja**

Dňa 24. 4. 2015 Zastupiteľstvo Bratislavského samosprávneho kraja schválilo uznesením č. 26/2015 Zámer na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja.

Na základe predmetného uznesenia bolo riaditeľovi úradu uložené vytvoriť pracovnú skupinu z poslancov a zamestnancov Úradu Bratislavského samosprávneho kraja na zabezpečenie úloh pre realizáciu Zámeru na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja a na základe výsledkov rokovania pracovnej skupiny pripraviť návrh postupu vytvorenia funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja.

Riaditeľ Úradu Bratislavského samosprávneho kraja dňa 18. 5. 2015 zriadil pracovnú skupinu zloženú z poslancov a zamestnancov Úradu Bratislavského samosprávneho kraja v zložení:

Alžbeta Ožvaldová, podpredsedníčka BSK

Gabriella Németh, podpredsedníčka BSK

René Bílik, poslanec Z BSK

Anna Zemanová, poslankyňa Z BSK

Lukáš Pokorný, poslanec Z BSK

Tatiana Mikušová, poslankyňa Z BSK

Martin Zaťovič, poslanec Z BSK

Peter Ágoston, poslanec Z BSK

Ildikó Virágová, poslankyňa Z BSK

Zuzana Schwartzová, poslankyňa Z BSK

Richard Červienka, poslanec Z BSK

Peter Švaral, poslanec Z BSK

Marta Černá, poslankyňa Z BSK

Peter Fitz, poslanec Z BSK

Roman Csabay, riaditeľ Odboru školstva, mládeže a športu Úradu BSK

Jana Zápalová, vedúca oddelenia školstva Úradu BSK

Anna Poliačiková, oddelenie školstva Úradu BSK

Gabriela Papánová, vedúca oddelenia správy majetku Úradu BSK

Matúš Šaray, vedúci právneho oddelenia Úradu BSK

Veronika Bódiová, vedúca oddelenia financií Úradu BSK

Barbora Lukáčová, riaditeľka Odb. stratégie, územného rozvoja a riadenia projektov Ú BSK

Martin Bezek, oddelenie stratégie a územného rozvoja Úradu BSK

Ján Keselý, riaditeľ Odboru invest. činností, správy majetku a verejného obstarávania Ú BSK

Peter Vojtko, vedúci oddelenia investičných činností Úradu BSK.

Uskutočnilo sa päť rokovaní pracovnej skupiny v termínoch 03. 06. 2015, 30. 06. 2015, 27. 08. 2015, 19. 10. 2015 a 9. 11. 2015 v priestoroch Úradu BSK.

V zmysle záverov z rokovaní bola príslušnými odbornými útvarmi Úradu Bratislavského samosprávneho kraja vypracovaná analýza škôl, ktorá obsahuje údaje o vývoji počtu žiakov, o výsledkoch prijímacieho konania, o výške normatívnych finančných prostriedkov pridelených jednotlivým školám v rokoch 2013 – 2015, o výške dofinancovania škôl z prostriedkov BSK, o príjmoch z podnikateľskej činnosti a prenájmov, o výške dane z príjmov z podnikania, informáciu o úveroch a lízingoch, o majetkových vzťahoch, forme hospodárenia škôl, informáciu o plánovaných projektových aktivitách a pláne investičných aktivít na školách v rokoch 2015 a 2016 a prehľade investícií za roky 2013 – 2015.

Následne bolo spracované hodnotenie škôl na základe stanovených kritérií. Pri hodnotení boli využité kritériá určené zákonom č. 61/2015 Z. z. o odbornom vzdelávaní a príprave a o zmene a doplnení niektorých zákonov, ktoré boli spracované ako podklad k určovaniu počtu tried prvých ročníkov, ako aj ďalšie kritériá, ktoré vyplynuli zo spracovanej analýzy škôl (príloha č. 1).

**Kritériá hodnotenia stredných odborných škôl:**

1. oprávnenie SOŠ používať označenie COVP
2. analýzy a prognózy o vývoji trhu práce / stratégia BSK (percentný podiel študijných a učebných odborov vo vzťahu k odborom, ktoré sú nad rozsah potrieb trhu práce)
3. percentný podiel evidovaných nezamestnaných absolventov na ÚPSVaR-e vo vzťahu k počtu absolventov strednej školy
4. výsledky monitorovania a hodnotenia kvality výchovy a vzdelávania vykonaných štátnou školskou inšpekciou
5. výsledky hodnotenia externej časti MS a písomnej formy internej časti MS
6. výsledky teoretickej časti odbornej zložky maturitnej skúšky, praktickej časti odbornej zložky MS, absolventskej skúšky a záverečnej skúšky
7. spolupráca SOŠ so zamestnávateľom (percentný podiel žiakov vykonávajúcich prax u zamestnávateľa)
8. výsledky z celoslovenských kôl súťaží predmetových olympiád a výsledkov medzinárodných kôl súťaží alebo predmetových olympiád
9. účasť strednej školy v medzinárodných projektoch alebo medzinárodných programoch
10. percentný podiel prijatých žiakov do 1. ročníka (15.09.2013) vzhľadom na stanovený počet tried na predchádzajúci školský rok
11. percentný podiel zapísaných žiakov do 1. ročníka k termínu 01.07.2014
12. percentný podiel prijatých žiakov do 1. ročníka (k 15.09.2014) vzhľadom na stanovený počet tried na predchádzajúci školský rok
13. odbornosť vyučovania pedagógov
14. akreditované a rekvalifikačné kurzy
15. publikačná činnosť
16. spolupráca SOŠ so ZŠ alebo VŠ
17. počet žiakov v šk. roku 2015/16
18. pokles/nárast počtu žiakov 2015/16 v porovnaní s 2011/12
19. dofinancovanie bežných výdavkov za rok 2013 - mzdy a prevádzka
20. dofinancovanie bežných výdavkov za rok 2014 - mzdy a prevádzka
21. podnikateľská činnosť
22. príjmy z predaja tovarov a služieb - rok 2013
23. príjmy z predaja tovarov a služieb - rok 2014
24. celkový stav učební teoretického vyučovania
25. celkový stav učební odborného vyučovania
26. celkový stav dielní praktického vyučovania
27. kapacita školy a jej naplnenosť
28. súčasti školy - školský internát a školská jedáleň
29. certifikát IES

**Kritériá hodnotenia gymnázií:**

1. percentný podiel evidovaných nezamestnaných absolventoch na ÚPSVaR-e vo vzťahu k počtu absolventov strednej školy
2. výsledky monitorovania a hodnotenia kvality výchovy a vzdelávania vykonaných štátnou školskou inšpekciou
3. výsledky hodnotenia externej časti MS a písomnej formy internej časti MS
4. výsledky z celoslovenských kôl súťaží predmetových olympiád a výsledkov medzinárodných kôl súťaží alebo predmetových olympiád
5. účasť strednej školy v medzinárodných projektoch alebo medzinárodných programoch
6. percentný podiel prijatých žiakov do 1. ročníka (k 15.09.2013) vzhľadom na stanovený počet tried na predchádzajúci školský rok
7. percentný podiel zapísaných žiakov do 1. ročníka k termínu 01.07.2014
8. percentný podiel prijatých žiakov do 1. ročníka (k 15.09.2014) vzhľadom na stanovený počet tried na predchádzajúci školský rok
9. % umiestnenia absolventov na VŠ v školskom roku 2013/2014
10. odbornosť vyučovania pedagógov
11. spolupráca gymnázia so ZŠ alebo VŠ
12. publikačná činnosť - vydanie učebnice, učebných textov
13. laboratóriá
14. kapacita gymnázia a jeho naplnenosť
15. súčasti školy - školský internát, školská jedáleň, výdajná školská jedáleň, bazén, ŠKD
16. počet žiakov v šk. roku 2015/16
17. pokles/nárast počtu žiakov 2015/16 v porovnaní s 2011/12
18. dofinancovanie bežných výdavkov za rok 2013 - mzdy a prevádzka
19. dofinancovanie bežných výdavkov za rok 2014 - mzdy a prevádzka

Školy boli pri hodnotení podľa stanovených kritérií posudzované v členení na jednotlivé skupiny odborov tak, ako boli spracované v materiáli Zámer na vytvorenie funkčnej, efektívnej a hospodárnej siete stredných škôl a školských zariadení v zriaďovateľskej pôsobnosti Bratislavského samosprávneho kraja.

V každej skupine odborov boli pomenované líderské školy, školy, ktoré pôsobia alebo by mohli v budúcnosti pôsobiť ako centrá odborného vzdelávania a prípravy, školy, ktoré je nevyhnutné zachovať kvôli špecifickým odborom alebo na základe významu pre daný región, ako aj školy, ktoré potrebujú zefektívniť svoju činnosť.

Pojmom líderská škola označujeme školu, ktorá spĺňa kritériá vysokej kvality výchovno-vzdelávacieho procesu, ponuky odborov vzdelávania, finančnej stability, efektívneho využívania existujúcej kapacity, tradície v danej oblasti vzdelávania, no vzhľadom na podmienky stanovené zákonom o odbornom vzdelávaní nie je možné, aby takáto škola pôsobila ako centrum odborného vzdelávania a prípravy.

Podrobný prehľad hodnotenia škôl je v prílohe č. 2.

**Skupina 23 a 24 - Strojárstvo a ostatná kovospracúvacia výroba I a II**

|  |  |  |
| --- | --- | --- |
| 1 | SOŠ automobilová, Jána Jonáša 5, Bratislava | COVP, duálne vzdelávanie |
| 2 | SPŠ strojnícka, Fajnorovo .nábrežie 5, Bratislava | líderská škola |
| 3 | SOŠ, Kysucká 14, Senec | škola regionálneho významu |
| 4 | SOŠ technická, Vranovská 4, Bratislava |  |

**Skupina 26 – Elektrotechnika**

|  |  |  |
| --- | --- | --- |
| 1 | SOŠ informačných technológií, Hlinická 1, Bratislava | COVP |
| 2 | SPŠ elektrotechnická, Hálova 16, Bratislava | potenciálna líderská škola\* |
| 3 | SPŠ elektrotechnická, Karola Adlera 5, Bratislava | potenciálna líderská škola\* |
| 4 | SPŠ elektrotechnická, Zochova 9, Bratislava | potenciálna líderská škola\* |
| 5 | SOŠ elektrotechnická, Rybničná 59, Bratislava |  |

\*výber líderskej školy prebehne v nasledujúcom období

**Skupina 28 - Technická a aplikovaná chémia**

|  |  |  |
| --- | --- | --- |
| 1 | SOŠ chemická, Vlčie hrdlo 50, Bratislava | príprava COVP |

**Skupina 29 - Potravinárstvo**

|  |  |  |
| --- | --- | --- |
| 1 | SOŠ gastronómie a hotelových služieb, Farského 9, Bratislava | COVP |
| 2 | SOŠ hotelových služieb a obchodu, Na pántoch 9, Bratislava | príprava COVP |

**Skupina 31 a 33 - Textil a odevníctvo a Spracúvanie dreva**

|  |  |  |
| --- | --- | --- |
| 1 | Spojená škola, Tokajícka 24, Bratislava |  |

**Skupina 34 - Polygrafia a médiá**

|  |  |  |
| --- | --- | --- |
| 1 | SOŠ polygrafická, Račianska 190, Bratislava | COVP |

**Skupina 36 - Stavebníctvo, geodézia a kartografia**

|  |  |  |
| --- | --- | --- |
| 1 | SOŠ, Ivanská cesta 21, Bratislava | COVP |
| 2 | SPŠ stavebná a geodetická, Drieňová 35, Bratislava | líderská škola |

**Skupina 37 - Doprava, pošty a telekomunikácia**

|  |  |  |
| --- | --- | --- |
| 2 | SPŠ dopravná, Kvačalova 20, Bratislava | líderská škola |
| 1 | SOŠ dopravná, Sklenárova 9, Bratislava |  |

**Skupina 42 a 45 - Poľnohospodárstvo, lesné hospodárstvo a rozvoj vidieka**

|  |  |  |
| --- | --- | --- |
| 1 | Spojená škola, Ul.SNP 30, Ivanka pri Dunaji | COVP |
| 2 | SOŠ vinársko-ovocinárska, Kostolná 3, Modra | škola celoslovenského významu (COVP?) |
| 3 | SOŠ záhradnícka Gustáva Čejku, Bratislavská 44, Malinovo | škola regionálneho významu |

**Skupina 53 - Zdravotnícke odbory vzdelávania**

|  |  |  |
| --- | --- | --- |
| 1 | Stredná zdravotnícka škola, Záhradnícka 44, Bratislava | líderská škola |
| 2 | Stredná zdravotnícka škola, Strečnianska 20, Bratislava |  |

**Skupina 63 a 64 - Ekonomika a organizácia, obchod a služby I a II**

|  |  |  |
| --- | --- | --- |
|  | **Ekonomika** |  |
| 1 | OA, Nevädzova 3, Bratislava | potencionálna líderská škola\* |
| 2 | OA, Račianska 107, Bratislava | potencionálna líderská škola\* |
| 3 | OA, Myslenická 1, Pezinok |  |
| 4 | OA, Dudova 4, Bratislava |  |
| 5 | Spojená škola s vyuč. Jaz.maďarským, Lichnerova 71, Senec | škola regionálneho významu |
| 6 | SOŠ podnikania, Strečnianska 20, Bratislava |  |
|  | **Obchod** |  |
| 1 | SOŠ obchodu a služieb S. Jurkoviča, Sklenárova 1, Bratislava | príprava COVP, duálne vzdelávanie |
|  | **Služby** |  |
| 1 | SOŠ, Svätoplukova 2, Bratislava |  |
| 2 | SOŠ, Račianska 105, Bratislava | príprava COVP |
|  | **Gastronómia a hotelierstvo** |  |
| 1 | Hotelová akadémia, Mikovíniho 1, Bratislava | líderská škola |
| 2 | SOŠ, Komenského 27, Pezinok |  |

\*výber líderskej školy prebehne v nasledujúcom období

**Skupina 72 - Publicistika, knihovnícke a vedecké informácie**

|  |  |  |
| --- | --- | --- |
| 1 | SOŠ masmediálnych a informačných štúdií, Kadnárova 7, Bratislava |  |

**Skupina 76 - Učiteľstvo**

|  |  |  |
| --- | --- | --- |
| 1 | Pedagogická a sociálna akadémia, Bullova 2, Bratislava | líderská škola |
| 2 | Pedagogická a kultúrna akadémia, Sokolská 6, Modra | škola regionálneho významu |

**Skupina 82 - Umenie a umeleckoremeselná tvorba I.**

|  |  |  |
| --- | --- | --- |
| 1 | Konzervatórium, Tolstého 11, Bratislava\* |  |
| 2 | Stredná umelecká škola scénického výtvarníctva, Sklenárova 7, Bratislava\* |  |
| 3 | Tanečné konzervatórium Evy Jaczovej, Gorazdova 20, Bratislava\* |  |
| 4 | Škola úžitkového výtvarníctva Josefa Vydru, Dúbravská cesta 11, Bratislava\* |  |

\*všetky umelecké školy majú celoslovenskú pôsobnosť, poskytujú vzdelávanie žiakom z iných regiónov SR

**Skupina 79 – Gymnázium**

|  |  |  |
| --- | --- | --- |
| 1 | Škola pre mimoriadne nadané deti a Gymnázium, Teplická 7, Bratislava | špeciálna škola |
| 2 | Gymnázium, Grösslingová 18, Bratislava | líderská škola v Bratislave |
| 3 | Gymnázium, Ulica 1. mája, Malacky | líderská škola mimo BA |
| 4 | ZŠ a GY s vyučovacím jazykom maďarským, Dunajská 13, Bratislava |  |
| 5 | Gymnázium L. Novomeského, Tomášikova 2, Bratislava |  |
| 6 | Gymnázium Jána Papánka, Vazovova 6, Bratislava |  |
| 7 | Gymnázium Antona Bernoláka, Lichnerova 69, Senec |  |
| 8 | Gymnázium Alberta Einsteina, Einsteinova 35, Bratislava |  |
| 9 | Gymnázium Ivana Horvátha, Ivana Horvátha 14, Bratislava |  |
| 10 | Gymnázium, Pankúchova 6, Bratislava |  |
| 11 | Gymnázium, Senecká 2, Pezinok |  |
| 12 | Gymnázium, Hubeného 23, Bratislava |  |
| 13 | Gymnázium Karola Štúra, Námestie Slobody 5, Modra |  |
| 14 | Športové gymnázium, Ostredková 10, Bratislava |  |

Legenda:

Líderská škola

Škola pôsobí ako COVP

V škole sa pripravuje vytvorenie COVP

Škola regionálneho al. iného významu

Na základe vykonanej analýzy pracovná skupina konštatuje, že v rámci jednotlivých skupín odborov vzdelávania boli definované líderské školy, centrá odborného vzdelávania a prípravy, školy regionálneho významu, ako aj školy, ktorými je nevyhnutné sa v nasledujúcom období podrobnejšie zaoberať.

Cieľom ďalších krokov by malo byť zvýšenie záujmu uchádzačov o štúdium na školách v zriaďovateľskej pôsobnosti Bratislavského samosprávneho kraja, zvýšenie atraktivity štúdia a celkové zlepšenie podmienok pre štúdium. Na realizáciu tohto cieľa je potrebné vytvoriť marketingové nástroje a metódy na podporu stredných škôl a ponuky vzdelávania v pôsobnosti BSK, pričom marketing by sa mal realizovať jednak centrálne, z pozície zriaďovateľa a súčasne z pozície školy.

Pracovná skupina na základe spracovanej analýzy a hodnotenia  škôl a v súlade s dlhodobou stratégiou Bratislavského samosprávneho kraja na nasledujúcich zasadnutiach navrhne opatrenia s cieľom zvýšenia kvality a konkurencieschopnosti škôl, u ktorých je nevyhnutné zefektívnenie činnosti, v prípade potreby navrhne nevyhnutné zmeny v sieti škôl a školských zariadení v zriaďovateľskej pôsobnosti Bratislavského samosprávneho kraja.