**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

11. decembra 2015

**Návrh**

**Všeobecne záväzného nariadenia Bratislavského samosprávneho kraja č. .../ 2015 o výške príspevkov na čiastočnú úhradu nákladov v školských výchovno-vzdelávacích zariadeniach, o výške príspevku na čiastočnú úhradu nákladov a na režijné náklady v školských účelových zariadeniach a o výške úhrady nákladov na štúdium v  jazykových školách**

**v  zriaďovateľskej pôsobnosti Bratislavského samosprávneho kraja**

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Návrh VZN o výške príspevkov ...

4. Stanoviská komisií

Zodpovedný:

Ing. Roman Csabay,

riaditeľ Odboru školstva, mládeže a športu

Úradu Bratislavského samosprávneho kraja

Spracovatelia:

Ing. Zlata Penevová, oddelenie školstva

Mgr. Jana Zápalová, vedúca oddelenia školstva

Úradu Bratislavského samosprávneho kraja

JUDr. Matúš Šaray, vedúci právneho oddelenia

Úradu Bratislavského samosprávneho kraja

Bratislava

december 2015

N á v r h u z n e s e n i a

**UZNESENIE č. ...... / 2015**

zo dňa 11. 12. 2015

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

Všeobecne záväzné nariadenie Bratislavského samosprávneho kraja č. .../2015 o výške príspevkov na čiastočnú úhradu nákladov v školských výchovno-vzdelávacích zariadeniach, o výške príspevku na čiastočnú úhradu nákladov a na režijné náklady v školských účelových zariadeniach a o výške úhrady nákladov na štúdium v jazykových školáchv zriaďovateľskej pôsobnosti Bratislavského samosprávneho kraja.

Termín:k 01. 01. 2016

**D ô v o d o v á s p r á v a**

**k  Návrhu Všeobecne záväzného nariadenia Bratislavského samosprávneho kraja č. .../2015 o výške príspevkov na čiastočnú úhradu nákladov v školských výchovno-vzdelávacích zariadeniach, o výške príspevku na čiastočnú úhradu nákladov a na režijné náklady v školských účelových zariadeniach a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja.**

Návrh všeobecne záväzného nariadenia sa predkladá v súlade s ustanoveniami § 53, § 114, § 116, § 117, § 140 a § 141 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

V zmysle platnej legislatívy v predmetnom všeobecne záväznom nariadení určuje Bratislavský samosprávny kraj ako zriaďovateľ

1. výšku príspevku povinnej osoby na čiastočnú úhradu nákladov v školských výchovno-vzdelávacích zariadeniach, ktorými sú:
   1. školský klub detí (v texte)
   2. centrum voľného času (v texte)
   3. školský internát (príloha č. 1)
2. výšku úhrady nákladov povinnej osoby na štúdium v jazykových školách (v texte a príloha č. 5)
3. výšku príspevku povinnej osoby na čiastočnú úhradu nákladov v školských účelových zariadeniach, ktorým sú:
   1. zariadenie školského stravovania – školská jedáleň
   2. zariadenie školského stravovania – výdajná školská jedáleň,

Pri zariadeniach školského stravovania výška príspevku na čiastočnú úhradu nákladov, ktorú uhrádza zákonný zástupca vo výške nákladov na nákup potravín, vyplýva z finančných pásiem určujúcich rozpätie týchto nákladov (prílohy č. 2, 3 a 4). V prípade, že stravovacie zariadenie je školským zariadením s celodennou prevádzkou, finančné pásmo je jednotné pre všetky druhy jedál podávaných počas dňa.

Zároveň sa určuje výšku príspevku zákonného zástupcu na úhradu režijných nákladov. Po prehodnotení prevádzkových nákladov v štyroch zariadeniach školského stravovania riaditelia požiadali o jeho zvýšenie.

V prílohách sú uvedené finančné pásma pre určenie výšky príspevku na čiastočnú úhradu nákladov v školskej jedálni a výdajnej školskej jedálni pre racionálne stravovanie (príloha č. 2), finančné pásma pre určenie výšky príspevku na čiastočnú úhradu nákladov v školskej jedálni pre diétne stravovanie (príloha č. 3) a finančné pásma pre určenie výšky príspevku na čiastočnú úhradu nákladov v školskej jedálni a výdajnej školskej jedálni pre stravovanie v športových triedach a športových školách (príloha č. 4).

Výška príspevkov na čiastočnú úhradu nákladov v školských výchovno-vzdelávacích zariadeniach a v školských účelových zariadeniach bola stanovená po prerokovaní s riaditeľmi škôl, ktorých sú uvedené školské zariadenia súčasťou. V súvislosti s prevádzkovými nákladmi v štyroch školských internátoch požiadali riaditelia o zvýšenie čiastočnej úhrady nákladov. Riaditeľky oboch jazykových škôl požiadali taktiež o zvýšenie platby poslucháčov (čiastočná úhrada).

Schválenie predmetného všeobecne záväzného nariadenia nemá dopad na rozpočet Bratislavského samosprávneho kraja na rok 2016.

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. ..... / 2015**

zo dňa 11. 12. 2015

**o výške príspevkov na čiastočnú úhradu nákladov v školských výchovno-vzdelávacích zariadeniach, o výške príspevku na čiastočnú úhradu nákladov a na režijné náklady v školských účelových zariadeniach a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja**

**Bratislava**

**december 2015**

Všeobecne záväzné nariadenie

**Bratislavského samosprávneho kraja**

**č. ... / 2015**

zo dňa 11. 12. 2015

**o výške príspevkov na čiastočnú úhradu nákladov v školských výchovno-vzdelávacích zariadeniach, o výške príspevku na čiastočnú úhradu nákladov a na režijné náklady v školských účelových zariadeniach a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja**

Bratislavský samosprávny kraj v súlade s § 8 ods. 1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a v zmysle § 53 ods. 6, ods. 7 a ods. 8, § 116 ods. 6 a  ods. 7, § 117 ods. 7 a ods. 8, § 140 ods. 9, ods. 10 ods. 12 a ods. 13, § 141 ods. 5, ods. 6 ods. 8 a ods. 9 a v spojitosti s §114 ods. 6 a ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto všeobecne záväzné nariadenie:

**§ 1**

# Úvodné ustanovenia

1. Toto všeobecne záväzné nariadenie (ďalej len „nariadenie“) určuje  výšku príspevkov na čiastočnú úhradu nákladov v školských výchovno-vzdelávacích zariadeniach, výšku príspevku na čiastočnú úhradu nákladov a na režijné náklady v školských účelových zariadeniach a výšku úhrady nákladov na štúdium v jazykových školách, ktorých zriaďovateľom je Bratislavský samosprávny kraj.

2. Toto nariadenie ustanovuje podrobnosti:

* 1. o výške príspevku povinnej osoby na čiastočnú úhradu nákladov v školských výchovno-vzdelávacích zariadeniach, ktorými sú:

1. školský klub detí,
2. centrum voľného času,
3. školský internát,
   1. o výške príspevku povinnej osoby na čiastočnú úhradu nákladov a na režijné náklady v školských účelových zariadeniach, ktorými sú:
4. školská jedáleň alebo výdajná školská jedáleň,
5. školská jedáleň alebo výdajná školská jedáleň pre športové triedy a športové

školy,

* 1. o výške úhrady nákladov povinnej osoby na štúdium v jazykových školách.

1. Za povinnú osobu sa na účel tohto nariadenia považuje rodič, iný zákonný zástupca žiaka alebo plnoletý žiak.

**§ 2**

**Výška mesačného príspevku na čiastočnú úhradu nákladov**

**na činnosti školského klubu detí**

1. Mesačný príspevok na čiastočnú úhradu nákladov na činnosti školského klubu detí na jedného žiaka sa určuje vo výške 15,- €.
2. Príspevok v školskom klube detí na základe rozhodnutia zriaďovateľa školy, ktorej súčasťou je školský klub detí, je možné znížiť alebo odpustiť, ak povinná osoba o to písomne požiada riaditeľa školy, ktorej je zariadenie súčasťou a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu¹). Riaditeľ školy, ktorej súčasťou je školský klub detí, bezodkladne postúpi žiadosť zriaďovateľovi.
3. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
4. Ak dôjde k zmene skutočností rozhodujúcich o znížení alebo odpustení príspevku v  školskom klube detí, povinná osoba túto skutočnosť písomne oznámi riaditeľovi školy, ktorej súčasťou je školský klub detí. Riaditeľ školy bezodkladne oboznámi zriaďovateľa s uvedenou zmenou.

Zmena sa uskutoční, ak je:

a) v prospech žiaka - od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,

1. v neprospech žiaka - od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

**§ 3**

**Výška mesačného príspevku na čiastočnú úhradu nákladov**

**na činnosti centra voľného času**

1. Centrum voľného času zabezpečuje podľa výchovného programu školského zariadenia výchovno-vzdelávaciu, záujmovú a rekreačnú činnosť detí, rodičov a iných osôb do veku 30 rokov v ich voľnom čase a zriaďuje sa ako zariadenie s celoročnou prevádzkou.
2. Mesačný príspevok na čiastočnú úhradu nákladov na činnosti  centra voľného času na jedno dieťa a ostatné zúčastnené osoby sa určuje vo výške 3,- €.

1) zákon NR SR č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov

1. Príspevok na základe rozhodnutia zriaďovateľa školy, ktorej súčasťou je centrum voľného času, je možné znížiť alebo odpustiť, ak povinná osoba o to písomne požiada riaditeľa školy, ktorej je zariadenie súčasťou a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu¹). Riaditeľ školy bezodkladne postúpi žiadosť zriaďovateľovi.
2. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
3. Ak dôjde k zmene skutočností rozhodujúcich o znížení alebo odpustení príspevku na činnosti centra voľného času, povinná osoba túto skutočnosť písomne oznámi riaditeľovi školy, ktorej súčasťou je centrum voľného času. Riaditeľ školy bezodkladne oboznámi zriaďovateľa s uvedenou zmenou.
4. Zmena vo výške príspevku sa uskutoční:
   1. v prospech žiaka - od prvého dňa kalendárneho mesiaca, v ktorom nastala, ak bola oznámená riaditeľovi školy najneskôr v danom kalendárnom mesiaci; ak takáto zmena bola oznámená po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
   2. v neprospech žiaka - od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

**§ 4**

**Výška mesačného príspevku na čiastočnú úhradu nákladov spojených s ubytovaním v školskom internáte**

1. Mesačný príspevok na čiastočnú úhradu nákladov spojených s ubytovaním v školskom internáte určuje zriaďovateľ pre jednotlivé školské internáty tak, ako je to uvedené v prílohe č. 1.
2. Príspevok v  školskom internáte na základe rozhodnutia zriaďovateľa školského internátu alebo školy, ktorej je školský internát súčasťou, je možné znížiť alebo odpustiť, ak povinná osoba o to písomne požiada riaditeľa školského internátu alebo školy, ktorej je školský internát súčasťou a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu¹). Riaditeľ školy bezodkladne postúpi žiadosť zriaďovateľovi.
3. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
4. Ak dôjde k zmene skutočností rozhodujúcich o znížení alebo odpustení príspevku v  školskom internáte, povinná osoba túto skutočnosť písomne oznámi riaditeľovi školy, ktorej súčasťou je školský internát alebo riaditeľovi školského internátu. Riaditeľ školy alebo riaditeľ školského internátu bezodkladne oboznámi zriaďovateľa s uvedenou zmenou.
5. Zmena sa uskutoční:
   1. v prospech žiaka - od prvého dňa kalendárneho mesiaca, v ktorom nastala, ak bola oznámená najneskôr v danom kalendárnom mesiaci; ak takáto zmena bola oznámená po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
   2. v neprospech žiaka - od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

**§ 5**

**Výška príspevku na čiastočnú úhradu nákladov a režijné náklady v školskej jedálni a v školskej jedálni pre športové triedy a športové školy a podmienky úhrady**

1. Školská jedáleň pripravuje a poskytuje jedlá a nápoje pre stravníkov podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných Ministerstvom školstva, vedy, výskumu a športu Slovenskej republiky a s možnosťou využitia receptúr charakteristických pre príslušnú územnú oblasť, zásad pre zostavovanie jedálnych lístkov a finančných podmienok na nákup potravín, ktoré uhrádza zákonný zástupca dieťaťa alebo žiaka.
2. V školskej jedálni je možné zabezpečiť diétne stravovanie detí a žiakov  vrátane nosenia stravy pre deti a žiakov, u ktorých podľa posúdenia ošetrujúceho lekára zdravotný stav vyžaduje osobitné stravovanie s uvedením spôsobu manipulácie a vydávania jedál. Minimálny počet pripravovaných jedál je 10.
3. Výška príspevku na čiastočnú úhradu nákladov, ktorú uhrádza povinná osoba vo výške nákladov na nákup potravín, vyplýva z finančných pásiem určujúcich rozpätie týchto nákladov a je určená v prílohách č. 2, 3 a 4 tohto nariadenia. V prípade, že stravovacie zariadenie je školským zariadením s celodennou prevádzkou, finančné pásmo je jednotné pre všetky druhy jedál podávaných počas dňa.
4. Povinná osoba prispieva na úhradu režijných nákladov na jeden obed sumou uvedenou v prílohe č. 5.
5. Príspevok v  školskej jedálni na základe rozhodnutia zriaďovateľa školy, ktorej súčasťou je školská jedáleň, je možné znížiť alebo odpustiť, ak povinná osoba o to písomne požiada riaditeľa školy, ktorej súčasťou je školská jedáleň a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu¹). Riaditeľ školy bezodkladne postúpi žiadosť zriaďovateľovi.
6. Nárok na zníženie alebo odpustenie príspevkov trvá len počas doby, kedy trvajú podmienky, ktoré takúto zmenu odôvodňujú.
7. Ak dôjde k zmene skutočností rozhodujúcich o znížení alebo odpustení príspevku v  školskej jedálni, povinná osoba túto skutočnosť písomne oznámi riaditeľovi školy, ktorej súčasťou je školská jedáleň. Riaditeľ školy bezodkladne oboznámi zriaďovateľa s uvedenou zmenou.
8. Stravníkmi v školskej jedálni môžu byť deti, žiaci, zamestnanci škôl a školských zariadení; so súhlasom zriaďovateľa a príslušného regionálneho úradu verejného zdravotníctva sa môžu v školskej jedálni stravovať aj iné fyzické osoby.
9. Výška príspevku zamestnancov a iných fyzických osôb nesmie byť nižšia ako výška príspevku stanovená pre stravníka od 15 do 18/19 rokov²).

²) Vyhláška MŠ SR č. 330/2009 Z. z. zo dňa 14. augusta 2009 o zariadení školského stravovania

**§ 6**

**Výška príspevku na čiastočnú úhradu nákladov**

**vo výdajnej školskej jedálni a vo výdajnej školskej jedálni pre športové triedy a športové školy**

* + - 1. Výdajná školská jedáleň poskytuje stravovanie pre stravníkov v čase ich pobytu v škole alebo v školskom zariadení.
      2. Výška príspevku na čiastočnú úhradu nákladov, ktorú uhrádza povinná osoba vo výške nákladov na nákup potravín, vyplýva z finančných pásiem určujúcich rozpätie týchto nákladov a je určená v prílohách č. 2 a 4 tohto nariadenia. V prípade, že stravovacie zariadenie je školským zariadením s celodennou prevádzkou, finančné pásmo je jednotné pre všetky druhy jedál podávaných počas dňa.
      3. Povinná osoba prispieva na úhradu režijných nákladov na jeden obed sumou uvedenou v prílohe č. 5.
      4. Príspevok vo výdajnej  školskej jedálni na základe rozhodnutia zriaďovateľa školy, ktorej je výdajná školská jedáleň súčasťou, je možné znížiť alebo odpustiť, ak povinná osoba o to písomne požiada riaditeľa školy, ktorej súčasťou je výdajná školská jedáleň a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu¹). Riaditeľ školy bezodkladne postúpi žiadosť zriaďovateľovi.
      5. Nárok na zníženie alebo odpustenie príspevkov trvá len počas doby, kedy trvajú podmienky, ktoré takúto zmenu odôvodňujú.
      6. Ak dôjde k zmene skutočností rozhodujúcich o  znížení alebo odpustení príspevku vo výdajnej  školskej jedálni, povinná osoba musí túto skutočnosť písomne oznámiť riaditeľovi školy, ktorej súčasťou je výdajná školská jedáleň. Riaditeľ školy bezodkladne oboznámi zriaďovateľa s uvedenou zmenou.

1. Stravníkmi vo výdajnej školskej jedálni môžu byť deti, žiaci, zamestnanci škôl a školských zariadení; so súhlasom zriaďovateľa a príslušného regionálneho úradu verejného zdravotníctva sa môžu vo výdajnej školskej jedálni stravovať aj iné fyzické osoby.
2. Výška príspevku zamestnancov a iných fyzických osôb nesmie byť nižšia ako výška príspevku stanovená pre stravníka od 15 do 18/19 rokov ²).

**§ 7**

**Výška úhrady nákladov**

**na štúdium v jazykových školách**

1. Úhrada nákladov na štúdium pozostáva z príspevku na úhradu ročných nákladov (ďalej len „školné“) a zo zápisného.
2. Konkrétna výška príspevku na úhradu školného je uvedená v prílohe č. 6 tohto nariadenia.
3. Zápisné sa určuje vo výške 30,- € ročne.
4. Ak poslucháč jazykovej školy do 30. septembra alebo do 28. februára preukáže, že sa zo závažných osobných dôvodov nemohol na kurze zúčastňovať, škola mu vráti školné. Zápisné sa nevracia.
5. Školné je možné znížiť alebo odpustiť na základe rozhodnutia zriaďovateľa jazykovej školy, ak povinná osoba o to písomne požiada riaditeľa školy a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu¹). Riaditeľ školy bezodkladne postúpi žiadosť zriaďovateľovi.
6. Nárok na zníženie alebo odpustenie príspevku trvá len počas doby, kedy trvajú podmienky, ktoré takúto zmenu odôvodňujú.
7. Ak dôjde k zmene skutočností rozhodujúcich o znížení alebo odpustení príspevku na úhradu nákladov na štúdium v jazykovej škole, povinná osoba túto skutočnosť písomne oznámi riaditeľovi jazykovej školy, ktorý bezodkladne oboznámi zriaďovateľa s uvedenou zmenou.
8. Zmena vo výške školného sa uskutoční:
   1. v prospech poslucháča - od prvého dňa kalendárneho mesiaca, v ktorom nastala, ak bola oznámená riaditeľovi školy najneskôr v danom kalendárnom mesiaci; ak takáto zmena bola oznámená po uplynutí mesiaca, v ktorom nastala, príspevok sa upraví najskôr od prvého dňa mesiaca, v ktorom bola oznámená,
   2. v neprospech poslucháča - od prvého dňa kalendárneho mesiaca, ktorý nasleduje po kalendárnom mesiaci, v ktorom zmena nastala.

**§ 8**

**Prechodné ustanovenie**

Príspevky na čiastočnú úhradu nákladov v školských výchovno-vzdelávacích zariadeniach, príspevky na čiastočnú úhradu nákladov a na režijné náklady v školských účelových zariadeniach a príspevky na úhradu nákladov na štúdium v jazykových školách určené ku dňu nadobudnutia účinnosti tohto nariadenia zostávajú nezmenené.

**§ 9**

**Záverečné ustanovenia**

1. Všeobecne záväzné nariadenie Bratislavského samosprávneho kraja č. ..../2015 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 11. 12. 2015, uznesením č ............

1. Toto nariadenie nadobúda platnosť dňom vyhlásenia a to jeho vyvesením na úradnej tabuli Bratislavského samosprávneho kraja a účinnosť dňom 1. januára 2016.
2. Zrušuje sa Všeobecne záväzné nariadenie Bratislavského samosprávneho kraja č. 2/2014 zo dňa 21. 02. 2014 o výške príspevkov na čiastočnú úhradu nákladov v školských výchovno-vzdelávacích zariadeniach, o výške príspevku na čiastočnú úhradu nákladov a na režijné náklady v školských účelových zariadeniach a o výške úhrady nákladov na štúdium v jazykových školách v zriaďovateľskej pôsobnosti Bratislavského samosprávneho kraja.

V Bratislave dňa 11. 12. 2015

Ing. Pavol Frešo predseda

Bratislavského samosprávneho kraja

Príloha č. 1 k VZN č. .../2015

**Príspevok na čiastočnú úhradu nákladov v školských internátoch**

|  |  |  |  |
| --- | --- | --- | --- |
|  |  |  | **Mesačný poplatok** |
| **Názov** | **Adresa** | **Adresa** | **za lôžko** |
|  | **školy** | **internátu** | **v €** |
|  |  |  |  |
| **ŠI pri Tanečn. konzervatóriu** | Gorazdova 20, BA I | Úprkova 1, Hroboňova 2, BA I | 30,00 |
| **Školský internát** |  | Trnavská 2, BA II | 40,00 |
| **ŠI pri SOŠ - 5 denná prevádzka** | Ivanská cesta 21, BA II | Ivanská cesta 21, BA II | 35,00 |
|  |  | Ivanská cesta 25, BA II | 35,00 |
| **ŠI pri SOŠ - nepretržitá prevádzka** | Ivanská cesta 21, BA II | Ivanská cesta 21, BA II | 39,50 |
|  |  | Ivanská cesta 25, BA II | 39,50 |
| **ŠI pri SOŠ** | Svätoplukova 2, BA II | Svätoplukova 2, BA II | 35,00 |
| **ŠI pri SOŠ polygrafickej** | Račianska 190, BA III | Račianska 190, BA III | 39,50 |
| **ŠI pri SOŠ HSaO** | Na pántoch 9, BA III | Na pántoch 9, BA III | 20,00 |
| **ŠI pri SOŠ IT** | Hlinická 1, BA III | Hlinická 1, BA III | 19,00 |
| **ŠI pri SOŠ automobilovej** | Jána Jonáša 5, BA IV | Saratovská 26 B, BA IV | 35,00 |
| **ŠI pri SOŠ technickej** | Vranovská 4, BA V | Vranovská 2, 4, BA V | 40,00 |
| **ŠI pri SOŠ vinár.-ovocinár.** | Kostolná 3, Modra | Kostolná 3, Modra | 37,00 |
| **ŠI pri SOŠ** | Komenského 27, Pezinok | Komenského 27, Pezinok | 16,00 |
| **ŠI pri SOŠ záhradníckej G. Čejku** | Bratislavská 44, Malinovo | Bratislavská 44, Malinovo | 30,00 |
| **ŠI pri Spojenej škole** | Ul. SNP 30, Ivanka pri Dun. | Ul. SNP 30, Ivanka pri Dunaji | 17,00 |
|  |  | Svätoplukova 38, Bernolákovo | 17,00 |
| **ŠI pri SOŠ** | Kysucká 14, Senec | Kysucká 14, Senec | 20,00 |

Príloha č. 2 k VZN č..../2015

**Príspevok na čiastočnú úhradu nákladov v školskej jedálni**

**– racionálne stravovanie**

**Príspevok na čiastočnú úhradu nákladov vo výdajnej školskej jedálni**

**– racionálne stravovanie**

|  |  |  |  |  |  |  |
| --- | --- | --- | --- | --- | --- | --- |
| Základná škola |  |  | Obed |  |  | Spolu |
| (stravníci od 6 - 11 rokov) |  |  | € |  |  | € |
| 1. pásmo |  |  | 0,88 |  |  | 0,88 |
| 2. pásmo |  |  | 0,95 |  |  | 0,95 |
| 3. pásmo |  |  | 1,01 |  |  | 1,01 |
| 4. pásmo |  |  | 1,09 |  |  | 1,09 |
| 5. pásmo |  |  | 1,16 |  |  | 1,16 |
|  |  |  |  |  |  |  |
| Základná škola |  |  | Obed |  |  | Spolu |
| (stravníci od 11 - 15 rokov) |  |  | € |  |  | € |
| 1. pásmo |  |  | 0,95 |  |  | 0,95 |
| 2. pásmo |  |  | 1,01 |  |  | 1,01 |
| 3. pásmo |  |  | 1,09 |  |  | 1,09 |
| 4. pásmo |  |  | 1,16 |  |  | 1,16 |
| 5. pásmo |  |  | 1,22 |  |  | 1,22 |
|  |  |  |  |  |  |  |
| Stredná škola |  |  | Obed |  |  | Spolu |
| (stravníci od 15 - 18/19 rokov) |  |  | € |  |  | € |
| 1. pásmo |  |  | 1,05 |  |  | 1,05 |
| 2. pásmo |  |  | 1,12 |  |  | 1,12 |
| 3. pásmo |  |  | 1,19 |  |  | 1,19 |
| 4. pásmo |  |  | 1,26 |  |  | 1,26 |
| 5. pásmo |  |  | 1,33 |  |  | 1,33 |
|  |  |  |  |  |  |  |
| Internátne školy a školské zariadenia | Raňajky | Desiata | Obed | Olovrant | Večera | Spolu |
| (stravníci od 15 - 18/19 rokov) | € | € | € | € | € | € |
| 1. pásmo | 0,40 | 0,25 | 1,05 | 0,21 | 0,67 | 2,58 |
| 2. pásmo | 0,41 | 0,27 | 1,12 | 0,21 | 0,68 | 2,69 |
| 3. pásmo | 0,42 | 0,29 | 1,19 | 0,21 | 0,69 | 2,80 |
| 4. pásmo | 0,43 | 0,29 | 1,26 | 0,21 | 0,72 | 2,91 |
| 5. pásmo | 0,44 | 0,29 | 1,33 | 0,21 | 0,74 | 3,01 |

Príloha č. 3 k VZN č. .../2015

**Príspevok na čiastočnú úhradu nákladov v školskej jedálni**

**– diétne stravovanie**

|  |  |  |  |  |  |  |
| --- | --- | --- | --- | --- | --- | --- |
| Základná škola |  |  | Obed |  |  | Spolu |
| (stravníci od 6 - 11 rokov) |  |  | € |  |  | € |
| 1. pásmo |  |  | 1,06 |  |  | 1,06 |
| 2. pásmo |  |  | 1,14 |  |  | 1,14 |
| 3. pásmo |  |  | 1,21 |  |  | 1,21 |
| 4. pásmo |  |  | 1,31 |  |  | 1,31 |
| 5. pásmo |  |  | 1,39 |  |  | 1,39 |
|  |  |  |  |  |  |  |
| Základná/stredná škola |  |  | Obed |  |  | Spolu |
| (stravníci od 11 - 15 rokov) |  |  | € |  |  | € |
| 1. pásmo |  |  | 1,14 |  |  | 1,14 |
| 2. pásmo |  |  | 1,21 |  |  | 1,21 |
| 3. pásmo |  |  | 1,31 |  |  | 1,31 |
| 4. pásmo |  |  | 1,39 |  |  | 1,39 |
| 5. pásmo |  |  | 1,46 |  |  | 1,46 |
|  |  |  |  |  |  |  |
| Stredná škola |  |  | Obed |  |  | Spolu |
| (stravníci od 15 - 18/19 rokov) |  |  | € |  |  | € |
| 1. pásmo |  |  | 1,26 |  |  | 1,26 |
| 2. pásmo |  |  | 1,34 |  |  | 1,34 |
| 3. pásmo |  |  | 1,43 |  |  | 1,43 |
| 4. pásmo |  |  | 1,51 |  |  | 1,51 |
| 5. pásmo |  |  | 1,60 |  |  | 1,60 |
|  |  |  |  |  |  |  |
| Internátne školy a školské zariadenia | Raňajky | Desiata | Obed | Olovrant | Večera | Spolu |
| (stravníci od 15 - 18/19 rokov) | € | € | € | € | € | € |
| 1. pásmo | 0,48 | 0,30 | 1,26 | 0,25 | 0,80 | 3,09 |
| 2. pásmo | 0,49 | 0,32 | 1,34 | 0,25 | 0,82 | 3,22 |
| 3. pásmo | 0,50 | 0,35 | 1,43 | 0,25 | 0,83 | 3,36 |
| 4. pásmo | 0,52 | 0,35 | 1,51 | 0,25 | 0,86 | 3,49 |
| 5. pásmo | 0,53 | 0,35 | 1,60 | 0,25 | 0,89 | 3,62 |

Príloha č. 4 k VZN č. ..../2015

**Príspevok na čiastočnú úhradu nákladov v školskej jedálni**

**– pre športové triedy a športové školy**

**Príspevok na čiastočnú úhradu nákladov vo výdajnej školskej jedálni**

**– pre športové triedy a športové školy**

|  |  |  |  |  |  |  |
| --- | --- | --- | --- | --- | --- | --- |
| Základná/stredná škola |  |  | Obed |  |  | Spolu |
| (stravníci od 11 - 15 rokov) |  |  | € |  |  | € |
| 1. pásmo |  |  | 1,13 |  |  | 1,13 |
| 2. pásmo |  |  | 1,20 |  |  | 1,20 |
| 3. pásmo |  |  | 1,29 |  |  | 1,29 |
| 4. pásmo |  |  | 1,38 |  |  | 1,38 |
| 5. pásmo |  |  | 1,45 |  |  | 1,45 |
|  |  |  |  |  |  |  |
| Stredná škola |  |  | Obed |  |  | Spolu |
| (stravníci od 15 - 18/19 rokov) |  |  | € |  |  | € |
| 1. pásmo |  |  | 1,25 |  |  | 1,25 |
| 2. pásmo |  |  | 1,33 |  |  | 1,33 |
| 3. pásmo |  |  | 1,41 |  |  | 1,41 |
| 4. pásmo |  |  | 1,49 |  |  | 1,49 |
| 5. pásmo |  |  | 1,58 |  |  | 1,58 |

Príloha č. 5 k VZN č. .../2015

**Príspevok na čiastočnú úhradu režijných nákladov v školskej jedálni**

**a výdajnej školskej jedálni**

|  |  |  |
| --- | --- | --- |
|  |  | **Príspevok** |
| **Názov** | **Adresa** | **na 1 obed** |
|  | **školy** | **v €** |
|  |  |  |
| **ŠJ pri Obchodnej akadémii** | Nevädzová 3, BA II | 0,10 |
| **ŠJ pri SOŠ vinár.-ovocinár.** | Kostolná 3, Modra | 0,10 |
| **ŠJ pri SOŠ záhradníckej G. Čejku** | Bratislavská 44, Malinovo | 0,10 |
| **ŠJ pri SOŠ** | Račianska 105, BA III | 0,10 |
| **ŠJ pri SOŠ** | Komenského 27, Pezinok | 0,00 |
| **ŠJ pri SOŠ polygrafickej** | Račianska 190, BA III | 0,20 |
| **ŠJ pri SOŠ** | Kysucká 14,Senec | 0,05 |
| **ŠJ pri Hotelovej akadémii** | Mikovíniho 1, BA III | 0,10 |
| **ŠJ pri SOŠ HSaO** | Na pántoch 9, BA III | 0,00 |
| **ŠJ pri SOŠ IT** | Hlinická 1, BA III | 0,00 |
| **ŠJ pri Spojenej škole** | Ul.SNP 30, Ivanka pri Dunaji | 0,10 |
| **ŠJ pri Tanečnom konzervatóriu E. Jaczovej** | Gorazdova 20, BA I | 0,10 |
| **ŠJ pri GY a ZŠ s VJM** | Dunajská 13, BA I | 0,10 |
| **ŠJ pri GY** | Hubeného 23, BA III | 0,10 |
| **ŠJ pri GY A.Einsteina** | Einsteinova 35, BA V | 0,10 |
| **ŠJ pri GY J. Papánka** | Vazovova 6, BA I | 0,15 |
| **Š J pri GY športovom** | Ostredkova 10, BA II | 0,10 |
| **ŠJ pri GY** | Pankúchova 6, BA V | 0,15 |
| **ŠJ pri GY** | Ul.1.mája 8, Malacky | 0,15 |
| **ŠJ pri GY A. Bernoláka** | Lichnerova 69, Senec | 0,10 |
| **ŠJ pri ZŠ a GY pre MND** | Teplická 7, BA III | 0,10 |

Príloha č. 6 k VZN č. .../2015

**Príspevok na čiastočnú úhradu nákladov v jazykových školách**

|  |  |  |  |  |  |  |
| --- | --- | --- | --- | --- | --- | --- |
| **Jazyková škola Palisády 38** | **Počet hodín týždenne** | **Zápisné ročne €** | Dospelí ročne € | Seniori ročne € | Dospelí ročne spolu € | Seniori ročne spolu € |
|  | **2** | 30 | 90 | 74 | 120 | 104 |
|  | **3** | 30 | 132 | 100 | 162 | 130 |
|  | **4** | 30 | 176 | 120 | 206 | 150 |
|  | **5** | 30 | 220 | 0 | 250 | 0 |
|  | **6** | 30 | 282 | 0 | 312 | 0 |
|  | **8** | 30 | 353 | 0 | 383 | 0 |
|  | **12** | 30 | 530 | 0 | 560 | 0 |
|  | **Abiturienti** | 30 | 700 | 0 | 730 | 0 |

**\***Seniori – vek poslucháča je nad 55 rokov a zároveň sa jazykový kurz koná v hodinách mimo

hodín určených pre hlavnú výchovno–vzdelávaciu činnosť.

|  |  |  |  |  |
| --- | --- | --- | --- | --- |
| **Jazyková škola pri Gymnáziu J. Papánka, Vazovova 6** | **Počet hodín týždenne** | **Zápisné €** | **Deti ročne €** | **Spolu €** |
|  | **2** | 30 | 62 | 92 |
|  | **4** | 30 | 122 | 152 |