**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

**11. decembra 2015**

**Návrh rozpočtu**

**Bratislavského samosprávneho kraja na roky 2016 - 2018**

Materiál predkladá: Materiál obsahuje:

**RNDr. Martin Zaťovič** 1. Návrh uznesenia

Podpredseda BSK 2. Dôvodová správa

3. Návrh rozpočtu BSK na

roky 2016 – 2018

4. Stanoviská komisií Z BSK

Zodpovedný:

**Ing. Marián Múdry**

riaditeľ odboru financií

Spracovateľ:

**Ing. Veronika Bódiová Bc. Renáta Pipašová Lucia Jankovičová Mgr. Rudolf Zaťko**

**vedúca oddelenia rozpočtu** referent rozpočtu referent rozpočtu referent rozpočtu

**Ing. Marek Vlčej Ing. Eva Zubčáková Mgr. Veronika Paráková Ing. Veronika Fialová**

referent rozpočtu referent rozpočtu referent rozpočtu referent rozpočtu

**Linda Šišoláková, Dis Ing. Andrea Filipová Mgr. Radoslav Packa Ing. Soňa Lorenzová**

referent rozpočtu referent rozpočtu referent rozpočtu referent rozpočtu

Bratislava

December 2015

D ô v o d o v á s p r á v a

Viacročný rozpočet je strednodobý ekonomický nástroj finančnej politiky vyššieho územného celku, ktorý vyjadruje zámery rozvoja územia a potrieb obyvateľov. Povinnosť zostavovať rozpočet najmenej na tri rozpočtové roky vyplýva z ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len zákon č. 583/2004 Z. z.).

Rozpočet na rok 2016 je záväzný a rozpočet na nasledujúce dva roky má informatívny charakter. Rozpočet je predkladaný v programovej štruktúre, ktorá predstavuje zámery a ciele, ktoré bude vyšší územný celok realizovať z výdavkov rozpočtu. Podľa týchto požiadaviek je rozpočet Bratislavského samosprávneho kraja vo svojej výdavkovej časti rozdelený na trinásť programov, ktoré sa delia na podprogramy a ďalej na prvky.

Predkladaný rozpočet musí byť zostavený ako vyrovnaný alebo prebytkový (§ 10 ods. 7 zákona č. 583/2004 Z. z.).

Medzi hlavné **riziká rozpočtu** je možné zaradiť:

* **nenaplnenie daňových príjmov** (daň z PFO) v takej miere a v takých intervaloch, ako je predpokladané v rozpočte;
* **neplnenie predpokladaných kapitálových príjmov** v takej výške, ako je predpokladané v rozpočte;
* **vznik mimoriadnych havarijných, resp. škodových udalostí** nad rámec rozpočtu;
* zásadnú **zmenu vo vývoji makroekonomických ukazovateľov**;
* **vznik, príp. novelizácia legislatívnych noriem, ktoré majú priamy dopad na výdavky rozpočtu;**
* **výraznejší pokles žiakov na školách,** a tým aj pokles príjmov z normatívu na žiaka;
* **nedostatočné možnosti získania prostriedkov z EÚ a čerpanie prostriedkov z EÚ** pri projektoch financovaných z EÚ z rôznych dôvodov (nekvalitne pripravené projekty, neplnenie termínov, nedôsledná komunikácia a kontrola, fluktuácia zamestnancov);

**Rozpočet** Bratislavského samosprávneho kraja na rok **2016** je navrhovaný ako vyrovnaný,   
v príjmovej a výdavkovej časti vo výške **142 995 258,66 EUR**.

N á v r h u z n e s e n i a

**UZNESENIE č. ... / 2015**

zo dňa 11.12.2015

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

A.1. v súlade s § 9 ods. 1 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov rozpočet Bratislavského samosprávneho kraja na rok 2016 ako vyrovnaný nasledovne:

|  |  |
| --- | --- |
| Ukazovateľ | Návrh rozpočtu na rok 2016 |
| Bežné príjmy | 123 584 302,97 |
| Bežné výdavky | 120 986 464,71 |
| **Bilancia bežného rozpočtu** | **2 597 838,26** |
| Kapitálové príjmy | 9 308 240,34 |
| Kapitálové výdavky | 18 772 384,07 |
| **Bilancia kapitálového rozpočtu** | **-9 464 143,73** |
| **Bilancia rozpočtu celkom** | **-6 866 305,47** |
| Príjmové fin. operácie | 10 102 715,35 |
| Výdavkové fin. operácie | 3 236 409,88 |
| **Bilancia finančných operácií** | **6 866 305,47** |
| **Príjmy a príjmové fin. operácie** | **142 995 258,66** |
| **Výdavky a výdavkové fin. operácie** | **142 995 258,66** |
| Bilancia rozpočtu vrátane fin. operácií | 0,00 |

|  |  |  |
| --- | --- | --- |
| Programový rozpočet | Návrh rozpočtu na rok 2016 | |
|  | Bežné výdavky | Kapitálové výdavky |
| Program 1: Plánovanie, manažment a kontrola | 6 047 177,03 | 2 685 000,00 |
| Program 2: Propagácia a marketing | 635 426,92 |  |
| Program 3: Interné služby | 10 613 144,17 | 9 058 000,00 |
| Program 4: Cestovný ruch | 802 355,00 | 176 188,00 |
| Program 5: Bezpečnosť | 500,00 |  |
| Program 6: Komunikácie | 8 540 000,00 | 6 090 000,00 |
| Program 7: Doprava | 10 178 000,00 |  |
| Program 8: Vzdelávanie | 46 487 354,60 |  |
| Program 9: Šport | 295 000,00 | 500 000,00 |
| Program 10: Kultúra | 4 228 225,00 |  |
| Program 11: Sociálne zabezpečenie | 24 675 379,44 | 103 196,07 |
| Program 12: Zdravotníctvo | 922 200,00 |  |
| Program 13: Administratíva | 5 554 618,00 |  |
| Program 14: Podpora verejného života v regióne | 2 007 084,55 | 160 000,00 |
| **Celkový súčet** | **120 986 464,71** | **18 772 384,07** |

|  |  |
| --- | --- |
| Podľa hl. kategórie ekonomickej klasifikácie | Návrh rozpočtu na rok 2016 |
|  |
| 100 - Daňové príjmy | 76 602 192,00 |
| 200 - Nedaňové príjmy | 11 414 485,43 |
| 300 - Granty a transfery | 44 875 865,88 |
| 400 - Príjmy z transakcií | 10 102 715,35 |
| **Príjmy spolu** | **142 995 258,66** |
| 600 - Bežné výdavky | 120 986 464,71 |
| 700 - Kapitálové výdavky | 18 772 384,07 |
| 800 - Splácanie istín | 3 236 409,88 |
| **Výdavky spolu** | **142 995 258,66** |

A.2. v súlade s § 9 ods.1 a ods. 3 zákona č. 583/2004 Z. z. o rozpočtových pravidlách územnej

samosprávy a o zmene a doplnení niektorých zákonov v znení neskorších predpisov, t.j. rozpočet Bratislavského samosprávneho kraja na roky 2017 až 2018 ako vyrovnaný nasledovne: Príjmy a výdavky rozpočtu na roky 2017 a 2018 nie sú záväzné.

|  |  |  |
| --- | --- | --- |
| Ukazovateľ | Návrh rozpočtu na rok 2017 | Návrh rozpočtu na rok 2018 |
| Bežné príjmy | 126 795 866,27 | 128 300 929,67 |
| Bežné výdavky | 118 343 768,41 | 118 178 681,81 |
| Bilancia bežného rozpočtu | 8 452 097,86 | 10 122 247,86 |
| Kapitálové príjmy | 18 004 300,00 | 14 159 950,00 |
| Kapitálové výdavky | 27 525 454,44 | 21 751 454,44 |
| Bilancia kapitálového rozpočtu | -9 521 154,44 | -7 591 504,44 |
| Bilancia rozpočtu celkom | -1 069 056,58 | 2 530 743,42 |
| Príjmové fin. operácie | 3 599 800,00 | 0,00 |
| Výdavkové fin. operácie | 2 530 743,42 | 2 530 743,42 |
| Bilancia finančných operácií | 1 069 056,58 | -2 530 743,42 |
| Príjmy a prijaté fin. operácie | 148 399 966,27 | 142 460 879,67 |
| Výdavky a výdavkové fin. operácie | 148 399 966,27 | 142 460 879,67 |
| Bilancia rozpočtu vrátane fin. operácie | 0,00 | 0,00 |

A.3. dočasné viazanie prostriedkov v podprograme 3.3. Majetok: investície, údržba a programe 6: Komunikácie vo výške 6 500 000,00 EUR v priebehu rozpočtového roka, nakoľko tieto výdavky sú kryté príjmami z predaja majetku BSK a uvoľňovanie týchto výdavkov vo výške realizovaného predaja majetku v súlade s § 10 a § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, t. j.tak, aby bolo zabezpečené, že bežný rozpočet bude vyrovnaný alebo prebytkový,

**B. s p l n o m o c ň u j e**

predsedu Bratislavského samosprávneho kraja v zmysle § 11 ods. 2. písm. d) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov:

B.1. upresňovať v priebehu roka rozpočet na rok 2016 v rámci hlavnej kategórie ekonomickej klasifikácie a v rámci programu medzi podprogramami a prvkami,

B.2. rozpočet na rok 2016 **Podprogramu** **1.3: Územné plánovanie, GIS, ŽP, stratégia a riadenie projektov, Podprogramu 3.3: Majetok - investície, údržba, Programu 4: Cestovný ruch, Programu 6: Komunikácie**, **Programu** **7: Doprava, Podprogramu 8.9: Ostatné výdavky na školstvo, Podprogramu 11.3: Poradenstvo a manažment sociálnej infraštruktúry a Programu** **13: Administratíva** presúvať v priebehu rozpočtového roka podľa potreby na ostatné programy, podprogramy a prvky, a to do výšky 10% rozpočtu príslušného programu,

B.3. v súlade s § 10 a § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov realizovať v priebehu rozpočtového roka presuny rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky, t. j. **realizovať presuny medzi bežnými a kapitálovými výdavkami v rámci Podprogramu 1.1: Výkon funkcie predsedu, podpredsedov a poslancov zastupiteľstva BSK, v rámci Podprogramu 1.3: Územné plánovanie, GIS, ŽP, stratégia a riadenie projektov, v rámci programu 4 – Cestovný ruch, v rámci Podprogramu 3.3: Majetok – investície, údržba, v rámci Programu 6: Komunikácie,** **Program 11: Sociálne zabezpečenie, v rámci Programu 9: Šport a Programu 14 - Podpora verejného života v regióne,** podľa potreby tak, aby bolo zabezpečené, že bežný rozpočet bude vyrovnaný alebo prebytkový,

B.4. v prípade priaznivého vývoja dane z príjmov fyzických osôb navýšiť rozpočet Bratislavského samosprávneho kraja v roku 2016 v časti daňové príjmy a v rovnakej výške v podprograme 3.3.: Majetok – údržba, investície, alebo Programe 6: Komunikácie.

**C. u k l a d á**

riaditeľovi Úradu Bratislavského samosprávneho kraja:

zabezpečiť rozpis schváleného rozpočtu na rozpočtové organizácie a príspevkové organizácie v zriaďovateľskej pôsobnosti Bratislavského samosprávneho kraja.

T: február 2016

**Stanoviská komisií Zastupiteľstva BSK**

k materiálu **Návrh rozpočtu Bratislavského samosprávneho kraja na roky 2016 až 2018**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akcept. / Neakcept.** | **Zapracov. /Nezapracov.** |
| Komisia zdravotníctva a sociálnych vecí | Členovia KZaSV po prerokovaní materiálu odporúčajú materiál predložiť na rokovanie Z BSK a schváliť ho tak, ako bol predložený na rokovanie komisie. | Prítomní: 6  Za: 5  Proti: 0  Zdržal sa: 1  Nehlasoval: 0 |  |  |
| Komisia dopravy | KD po prerokovaní odporúča Z BSK prerokovať a schváliť predložený materiál v zmysle navrhnutého uznesenia. | Prítomní: 8  Za: 8  Proti: 0  Zdržal sa: 0  Nehlasoval: 0 |  |  |
| Komisia európskych záležitostí,  regionálnej spolupráce a cestovného  ruchu | Komisia európskych záležitostí, regionálnej spolupráce a cestovného ruchu schvaľuje predložený materiál. | Prítomní: 8  Za: 8  Proti: 0  Zdržal sa: 0  Nehlasoval: 0 |  |  |
| Komisia kultúry | Komisia kultúry po prerokovaní predložený materiál schvaľuje a odporúča Z BSK materiál prerokovať a schváliť s tým, že nezáväzne odporúča doplniť materiál o (politický) úvod predsedu BSK. | Prítomní: 5  Za: 5  Proti: 0  Zdržal sa: 0  Nehlasoval: 0 |  |  |
| Komisia regionálneho rozvoja,  územného plánovania a životného  prostredia | Komisia po prerokovaní materiálu odporúča Z BSK predložený návrh uznesenia schváliť . | Prítomní: 8  Za:8  Proti: 0  Zdržal sa:  Nehlasoval: 0 |  |  |
| Komisia školstva, športu a mládeže | Komisia po prerokovaní materiálu prijala nasledovné uznesenie:   1. žiada vyčleniť v návrhu rozpočtu finančné prostriedky vo výške 100.000,- € na zabezpečenie propagácie stredných škôl v zriaďovateľskej pôsobnosti. 2. odporúča rozdelenie predloženého materiálu na dva samostatné materiály. 3. odporúča v zmysle návrhu uznesenia predložiť na rokovanie Zastupiteľstva BSK Návrh na 3. zmenu rozpočtu v roku 2015. 4. odporúča predložiť na rokovanie Zastupiteľstva BSK Návrh rozpočtu BSK na roky 2016 – 2018. | Prítomní: 6  Za: 6  Proti: 0  Zdržal sa:  Nehlasoval: 0  Prítomní: 6  Za: 5  Proti: 0  Zdržal sa:1  Nehlasoval: 0  Prítomní: 6  Za: 6  Proti: 0  Zdržal sa:0  Nehlasoval: 0  Prítomní: 6  Za: 5  Proti: 0  Zdržal sa:1  Nehlasoval: 0 | akceptované  akceptované | zapracované  ( v rozpočte programu 2 a prvku 8.9.2 sú vyčlenené finančné prostriedky v každom po 50 tis. €)  zapracované |
| Finančná komisia | Finančná komisia po prerokovaní materiálu:     1. odporúča Z BSK schváliť „Pracovný návrh na 3. zmenu rozpočtu v roku 2015„ 2. odporúča Z BSK schváliť „Pracovný návrh na 3. zmenu rozpočtu v roku 2015 a návrh rozpočtu Bratislavského samosprávneho kraja na roky 2016 – 2018„ | Prítomní: 7  Za: 7  Proti: 0  Zdržal sa: 0  Nehlasoval: 0  Prítomní: 8  Za: 7  Proti: 0  Zdržal sa: 1  Nehlasoval: 0 |  |  |
| Komisie majetku, investícií a verejného obstarávania | Komisia majetku, investícií a verejného obstarávania po prerokovaní materiálu odporúča tento predložiť na rokovanie Zastupiteľstva Bratislavského samosprávneho kraja a schváliť predložený návrh uznesenia. | Prítomní: 3  Za: 3  Proti: 0  Zdržal sa: 0  Nehlasoval: 0 |  |  |